
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«19» жніўня 2022 г.
	      № 132
	   г. Бішкек



Аб унясенні змянення ў пункт 3 Рашэння Камісіі Мытнага саюза 
ад 9 снежня 2011 г. № 877

У адпаведнасці з пунктам 2 артыкула 52 Дагавора аб Еўразійскім эканамічным саюзе ад 29 мая 2014 года, пунктам 11 дадатку № 2 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1.  Пункт 3 Рашэння Камісіі Мытнага саюза ад 9 снежня 
2011 г. № 877 дапоўніць падпунктам 3.6 наступнага зместу:
«3.6. Да 31 снежня 2024 г.:
3.6.1. Пункт 25 Тэхнічнага рэгламенту прымяняецца з улікам таго, што ўпаўнаважаныя прадстаўнікі замежнага вытворцы маюць права быць заяўнікамі пры правядзенні адабрэння тыпу транспартнага сродку (адабрэння тыпу шасі), распаўсюджванні або прадаўжэнні яго дзеяння.
3.6.2. Пункт 26 Тэхнічнага рэгламенту не прымяняецца.».
2. Прасіць урады дзяржаў – членаў Еўразійскага эканамічнага саюза забяспечыць вядзенне і апублікаванне на афіцыйных сайтах упаўнаважаных органаў дзяржаў – членаў Еўразійскага эканамічнага саюза ў інфармацыйна-тэлекамунікацыйнай сетцы «Інтэрнэт» рэестраў заявак на афармленне адабрэння тыпу транспартнага сродку (адабрэння тыпу шасі), якія ўтрымліваюць у тым ліку наступныя звесткі:
дата рэгістрацыі заяўкі;
марка транспартнага сродку (шасі);
тып транспартнага сродку (шасі);
катэгорыя транспартнага сродку (шасі);
экалагічны клас транспартнага сродку (шасі);
вытворца транспартнага сродку (шасі);
колькасць восей транспартнага сродку (шасі).
3. Кантроль за выкананнем гэтага Рашэння ажыццяўляецца ўпаўнаважанымі органамі дзяржаў – членаў Еўразійскага эканамічнага саюза ў адпаведнасці з заканадаўствам дзяржаў – членаў Еўразійскага эканамічнага саюза.
4. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання і распаўсюджваецца на праваадносіны, якія ўзніклі з 1 сакавіка 2022 г.

Члены Савета Еўразійскай эканамічнай камісіі:

	Ад Рэспублікі Арменія
	Ад Рэспублікі Беларусь
	Ад Рэспублікі Казахстан
	Ад Кыргызскай Рэспублікі
	Ад Расійскай Федэрацыі

	


М.Грыгаран
	


І. Петрышэнка
	


 С. Жумангарын
	 А. Касымаліеў
	А. Авярчук

